Hyena hnedá

Hyena hnedá alebo zriedkavo hyena čabraková ( ) je druh z čeľade hyenovitých a jediný zástupca rodu Parahyaena. Druh sa alternatívne zaraďuje pod rod Hyaena alebo menej často pod rod Pachycrocuta.

Opis 
Dospelé jedince dorastajú do dĺžky 1,3 m, pričom chvost meria okolo 21 cm, a vážia približne 38 – 47 kg. Hyeny hnedé majú dlhú tmavohnedú až čiernu srsť, na krku svetlý „šál“, fľakatú sivastú tvár a pruhované nohy.

Správanie 
Hyeny hnedé sú teritoriálne. Vytvárajú voľné klany, ktoré bránia ich územia. Teritórium klanu sa mení a jedinci bývajú počas svojho života členmi viacerých klanov. Jej areál výskytu zasahuje ďalej do púštnych oblastí než areál iných hyen.

Potrava 
Tento druh má silné čeľuste a trháky, typické pre hyeny, ktorými dokáže rozdrviť kosti a dobrý čuch, vďaka nemu vycíti zdochlinu až na vzdialenosť 14 km. Na morskom pobreží púšte Namib loví mláďatá uškatcov, pričom má úspešnosť 14 % (november) až 47 % (január).

Referencie

Galéria

Iné projekty

Zdroj 

Hyenovité
Takmer ohrozené druhy